ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660016997

ขอให้ปรับปรุงการปฏิบัติหน้าที่ของสำนักงานเขตพระโขนง กรณีปล่อยปละละเลยให้ต้นไม้ยื่นออกมาจากเกาะกลางถนน บริเวณ ก่อนถึงปากซอยสุขุมวิท 93 แขวงบางจาก เขตพระโขนง กรุงเทพมหานคร จุดสังเกต ก่อนถึงปากซอยสุขุมวิท 93 ประมาณ 300 เมตร เนื่องจาก วันที่ 25 เมษายน 2566 เวลา23.25 น. ผู้ร้องได้ขับขี่ยานพาหนะ มาจากแยกพระโขนง เส้นทางที่จะมุ่งหน้าไปบางนา ก่อนถึงปากซอยสุขุมวิท 93 ประมาณ 300 เมตร พื้นที่นี้จะอยู่ในความรับผิดชอบของสำนักงานเขตพระโขนง ซึ่งจะมีเกาะกลางถนนและมีการปลูกต้นไม้อยู่บนเกาะกลางถนน ปรากฏว่ามีต้นไม้บนเกาะกลางถนนประมาณจำนวน 1-2 ต้นยื่นออกมา ประมาณ 1 เมตร ทำให้ผู้ร้องต้องขับยานพาหนะหลบ หากไม่หลบอาจจะทำให้โดนกระจกรถแตกได้ และเสี่ยงต่อการเกิดอุบัติเหตุขึ้นได้ ซึ่งผู้ร้องเห็นว่าสำนักงานเขตพระโขนงปล่อยปละละเลยทำให้ต้นไม้ยื่นออกมาจากเกาะกลางถนน ทำไมต้องรอประชาชนติดต่อแจ้งเรื่อง หน่วยงานที่เกี่ยวข้องต้องเข้ามาดูแลการปฏิบัติหน้าที่ของสำนักงานเขตพระโขนงให้ดีกว่านี้ รวมถึงในเขตพื้นที่อื่นๆด้วย เพราะผู้ร้องเจอปัญหาลักษณะนี้มา 6-7 ครั้ง ในเขตอื่นๆ ด้วย เบื้องต้นแจ้งเรื่องไปยัง ศูนย์รับแจ้งทุกข์กรุงเทพมหานคร หมายเลขสายด่วน 1555จึงประสงค์ให้หน่วยงานที่เกี่ยวข้องดำเนินการตรวจสอบ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata